Kristenn Einarsson

Kristenn Einarsson (født 16. juni 1950 i Reykjavík) er en islandsk-norsk forlagsmann. Einarsson flyttet fra Island i 1959 og tok siviløkonomstudiet i Leeds i 1974. 

Einarsson begynte å jobbe i Bokklubbene i 1976 og var direktør for Bokklubben (tidligere kalt De norske bokklubbene) i årene 1991 til 2010 og i Kunnskapsforlaget i årene 2007–2010. Sistnevnte sted var han styreleder i årene 2000 til 2007. Han har vært direktør for Den norske Forleggerforening fra 2012 og er styreleder i Riks-TV.

Han har vært styreleder i Norsk filmfond 2001–2007 og var styreleder for Norsk filminstitutt 2008–2012. I 2006 ledet han Einarsson-utvalget som skulle foreslå ny organisering av statens filmpolitikk.

I 2012 utgav han En bokpushers bekjennelser en hvor han skildret sine 35 år i bokbransjen.

Litteratur 
 
 En bokpushers bekjennelser Gyldendal 2012 ISBN 978-82-05-42481-4

Referanser 

Norske forleggere
Fødsler i 1950